CELEX: C2005/229/71
Language: da
Date: 2005-09-17 00:00:00
Title: Sag T-284/05: Sag anlagt den 14. juli 2005 af Christos Michail mod Kommissionen for De Europæiske Fællesskaber

17.9.2005   
            
            
               DA
            
            
               Den Europæiske Unions Tidende
            
            
               C 229/33
            
         Sag anlagt den 14. juli 2005 af Christos Michail mod Kommissionen for De Europæiske Fællesskaber
   (Sag T-284/05)
   (2005/C 229/71)
   Processprog: græsk
   Ved De Europæiske Fællesskabers Ret i Første Instans er der den 14. juli 2005 anlagt sag mod Kommissionen for De Europæiske Fællesskaber af Christos Michail, bosiddende i Bruxelles, Belgien, ved dikigoros Charalambos Meidanis.
   Sagsøgeren har nedlagt følgende påstande:
   
               —
            
            
               Den omtvistede retsakt annulleres.
            
         
               —
            
            
               Kommissionen tilpligtes at betale erstatning for ikke-økonomisk skade på 90 000 EUR.
            
         
               —
            
            
               Der træffes afgørelse om sagsomkostningerne i overensstemmelse med loven.
            
         Søgsmålsgrunde og væsentligste argumenter:
   Sagsøgeren, som er tjenestemand ved Kommissionen, kræver annullation af sin karriereudviklingsrapport for perioden 1.4.2003 — 21.12.2003 og tilkendelse af erstatning for den ikke-økonomiske skade, han hævder at have lidt. Til støtte for sine påstande har han anført, at den omtvistede rapport ikke indeholdt en beskrivelse af hans stilling, og at han i øvrigt ikke varetog en bestemt stilling i den pågældende periode. Han har desuden anført, at den omtvistede rapport ikke indeholdt en beskrivelse af de særlige, objektive mål, som skulle nås, ikke indeholdt en begrundelse for hans bedømmelse, er udarbejdet af et organ og en person uden kompetence, og ikke er udarbejdet på grundlag af hans reelle arbejdsopgaver, men er baseret på vurderingerne i hans tidligere karriereudviklingsrapport. På den baggrund har sagsøgeren gjort gældende, at der foreligger en tilsidesættelse af artikel 43 i tjenestemandsvedtægten og samtlige gennemførelsesbestemmelser, en tilsidesættelse af vedtægtens artikel 12, som vedrører psykisk chikane, et åbenbart fejlskøn af de faktiske omstændigheder, manglende eller på anden vis utilstrækkelig begrundelse af den anfægtede retsakt, magtmisbrug fra Kommissionens side, tilsidesættelse af princippet om en retfærdig og rimelig behandling af personalet og princippet om god forvaltningsskik.